ai4bharat/Pralekha huggingface dataset:
وزارت دفاع
بھارتی فوج نے بینک آف بڑودہ کے ساتھ نئے ‘بڑودہ ملٹری سیلری پیکیج’سے متعلق مفاہمت نامے پر دستخط کیے
نئی دہلی،22/دسمبر 2020، بھارتی فوج اور بینک آف بڑودہ نے ‘بڑودہ ملٹری سیلری پیکیج’ سے متعلق ایک مفاہمت نامے پر دستخط کیے ہیں۔ مفاہمت نامے پر لیفٹیننٹ جنرل روین کھوسلا ، ڈی جی  اور بینک آف بڑودہ کے ایگزیکیٹیو ڈائریکٹر جناب وکرما دتیہ سنگھ کھیچی نے بھارتی فوج کے ایڈجوٹینٹ جنرل، لیفیننٹ جنرل ہرش گپتا، جنہوں نے میٹنگ کی صدارت کی،کی موجودگی میں دستخط کیے گئے۔ یہ مفاہمت نامہ وہ بنیاد رکھے گا، جس پر بینک آف بڑودہ کے ذریعے بھارتی فوج کے برسرکار اور سبکدوش عملے کو بینکنگ خدمات فراہم کی جائیں گی۔
بھارتی فوج کے برسرکار اور سبکدوش عملے کو ‘بڑودہ ملٹری سیلری پیکیج’ کے تحت خدمات بینک کے 8200 گھریلو شاخوں اور تقریبا 20 ہزار بزنس کورسپانڈینٹ ٹیچ پوائنٹس کے نیٹ ورک کے ذریعے دستیاب کرائی جائیں گی۔
یہ پیکیج بہت ہی پرکشش فوائد پر مشتمل ہے، جن میں مفت ذاتی حادثاتی بیمہ کور، مستقل کلی معذوری کور، جزوی معذوری کور اور قابل ذکر رقم پر مشتمل ہوائی حادثات بیمہ کور، اعلی تعلیم کور اور برسرکار عملے کی موت کی صورت میں گرل چائلڈ میرج کور ، شامل ہیں۔ پیکیج کے تحت ، جن دیگر سہولتوں کی پیشکش کی گئی ہے، ان میں سبھی بینکوں کے اے ٹی ایم سےغیرمحدود مفت اے ٹی ایم لین دین ، خوردہ قرضہ جات سے متعلق متعدد قسم کے سروس چارجز سے چھوٹ یا رعایت ، آرٹی جی ایس / این ای ایف ٹی کے توسط سے مفت ترسیل ، مفت ڈیمانڈ ڈرافت/ بینکرس چیک، لاکر کرایے میں قابل ذکر رعایت اور کارڈس کے استعمال کے تعلق سے متعدد اضافی فوائد شامل ہیں۔
۔۔۔۔۔۔۔۔۔۔۔
U-8315
م ن۔ م م ۔ ت ع۔
(Visitor Counter : 182
وزارت خزانہ
وزیر خزانہ محترمہ نرملا سیتا رمن نے برکس کے وزرائے خزانہ اور مرکزی بینکوں کے گورنروں کی دوسری میٹنگ کی ورچول طریقے سے صدارت کی
نئی دہلی، 26/اگست2021 ۔ خزانہ اور کارپوریٹ امور کی مرکزی وزیر محترمہ نرملا سیتا رمن نے برکس کی بھارتی صدارت کے تحت ورچول طریقے سے آج یہاں ریزرو بینک آف انڈیا کے گورنر جناب شکتی کانت داس کے ساتھ برکس فائیننس منسٹرس اینڈ سینٹرل بینک گورنرس  کی دوسری میٹنگ کی صدارت کی۔ یہ میٹنگ برکس لیڈرس سمٹ 2021 سے قبل اس سال کے برکس فائیننس ایجنڈے کے اہم نتائج پر تبادلہ خیال اور انھیں حتمی شکل دینے کے لئے ہوئی ہے۔ اس میں برازیل، روس، چین اور جنوبی افریقہ کے وزرائے خزانہ اور مرکزی بینکوں کے گورنروں نے حصہ لیا۔
وزیر خزانہ نے برکس کے اپنے ہم منصبوں کے ساتھ انٹرا- برکس تعاون کے اہم شعبوں پر تبادلہ خیال کیا، جو برکس معیشتوں میں اصلاحات کو حمایت دینے اور وسیع اقتصادی استحکام برقرار رکھنے میں اہم کردار ادا کریں گے۔ دوسری طرف ان سے مستقبل کی غیریقینیوں اور خطرات سے تحفظ حاصل ہوگا۔ محترمہ سیتا رمن نے زور دے کر کہا کہ کووڈ-19 کی وبا جیسے بحران سے نمٹنے میں برکس اہم رول ادا کررہا ہے اور آگے بھی کرتا رہے گا۔
میٹنگ کے دوران ایف ایم سی بی جی نے عالمی اقتصادی منظرنامے پر برکس کے وزرائے خزانہ اور مرکزی بینکوں کے گورنروں کے بیان اور وبا کے اقتصادی اثرات سے نمٹنےمیں برکس ممالک کے پالیسی جاتی تجربات کی رسمی تفصیلات کے ساتھ کووڈ-19 بحران کے خلاف ردّعمل کی توثیق کی۔ صدر کی حیثیت سے محترمہ سیتا رمن نے کہا کہ عالمی برادری کے سامنے بھارت اس بیان کو کافی اہمیت دیتا ہے، کیونکہ اس سے وبا کے بعد کی گئی اصلاحات پر موجودہ بین الاقوامی پالیسی جاتی مذاکرات کو اجاگر کرنے والے اہم پہلوؤں پر برکس ممالک کے خیالات کو اتفاق رائے سے ایک آواز ملتی ہے۔
اس میں ایک ’’سماجی بنیادی ڈھانچے پر تکنیکی رپورٹ: ڈیجیٹل تکنیکوں کی مالی اعانت اور استعمال‘‘ کی بھی توثیق کی گئی۔ یہ رپورٹ سماجی بنیادی ڈھانچے کے تعلق سے برکس ممالک کے مابین معاونت پر مبنی معلومات کے اشتراک کی سمت میں ایک خصوصی کوشش ہے، جس میں خاص طور سے صحت اور تعلیم جیسے شعبوں میں برکس ممالک کی حکومتوں کے ذریعے رسائی میں اضافہ کرنے اور خدمات کی دستیابی میں بہتری کے لئے ڈیجیٹل تکنیکوں کے استعمال سے متعلق تفصیلات بھی شامل ہیں۔ برکس کے وزرائے خزانہ نے کسٹمز سے متعلق معاملات میں کوآپریشن اینڈ میچول ایڈمنسٹریٹیو اسسٹینس  کی تقسیم پر بات چیت کے نتائج کے ساتھ ہی کسٹم سے متعلق دیگر معاملات کی پیش رفت پر صلاح و مشورے کا بھی خیرمقدم کیا۔
آر بی آئی کے گورنر جناب شکتی کانت داس نے میٹنگ میں مرکزی بینکوں سے متعلق امور اور ان کے نتائج پر ہوئے تبادلہ خیال کی صدارت کی، جن میں مالی شمولیت، کنٹیجنٹ ریزرو آرینجمنٹ  اور اطلاعاتی تحفظ تعاون شامل ہے۔
محترمہ سیتا رمن اور جناب داس نے برکس فائیننس کی اہم اور موزوں تقسیم کا خاکہ تیار کرنے کے ساتھ اسے حتمی شکل دینے میں بھارتی صدارت کو اپنا تعاون اور حمایت دینے کے لئے برکس ممالک کی ستائش کی۔
قانون اور انصاف کی وزارت
جناب جسٹس ادے امیش للت بھارت کے 49ویں چیف جسٹس مقرر کئے گئے
بھارت کے آئین کے آرٹیکل 124 کی شق  کے ذریعہ عطا کردہ اختیار کا استعمال کرتے ہوئے، صدر نے سپریم کورٹ کے جج جناب جسٹس ادے امیش للت کو بھارت کا چیف جسٹس مقرر کیا ہے۔ جسٹس ادے امیش للت 27 اگست 2022 کو بھارت کے 49ویں چیف جسٹس کا عہدہ سنبھالیں گے۔
جسٹس ادے امیش للت اگست 2014 کو بار کی جانب سے سپریم کورٹ آف انڈیا کے جج کے طور پر تعینات کئے گئے تھے۔ جسٹس ایس ایم سکری کے بعد جسٹس للت بھارت کے دوسرے چیف جسٹس بنیں گے، جنھیں براہ راست بار سے سپریم کورٹ میں تعینات کیا گیا ہے۔ جس سکری نے، 1971 میں 13 ویں سی جے آئی کے طور پر خدمات انجام دیں۔ جسٹس للت نے دو میعادوں تک سپریم کورٹ کی قانونی خدمات کمیٹی کے رکن کے طور پر خدمات انجام دیں۔
جسٹس یو یو للت کے سر کئی تاریخی فیصلوں کا سہرا بندھتا ہے۔
9 نومبر 1957 کو سولاپور، مہاراشٹر میں پیدا ہوئے جسٹس للت جون، 1983 میں بار کونسل آف مہاراشٹر اینڈ گوا میں ایک وکیل کے طور پر شامل ہوئے تھے۔ انہوں نے اپنی پریکٹس جنوری 1986 میں دہلی منتقل کرنے سے پہلے دسمبر 1985 تک بمبئی ہائی کورٹ میں پریکٹس کی۔
انھوں نے اکتوبر 1986 سے 1992 تک جناب سولی جے سوراب جی کے چیمبروں میں کام کیا اور جناب سولی جے سوراب جی کے اٹارنی جنرل فار انڈیا کے دور میں یونین آف انڈیا کے وکلاء کے پینل میں شامل تھے۔ 1992 سے 2002 تک انھوں نے ایڈوکیٹ آن ریکارڈ کے طور پر پریکٹس کی اور اپریل 2004 میں سپریم کورٹ کی طرف سے سینئر وکیل نامزد کئے گئے۔ انہیں جنگلات کے معاملات، موٹر گاڑیوں کی آلودگی، جمنا کی آلودگی وغیرہ سمیت بہت سے اہم معاملات میں امیکس کیورے  بھی مقرر کیا گیا۔ 2 جی سے متعلق تمام معاملات میں ٹرائل کرنے کے لئے سپریم کورٹ کے حکم کے تحت انھیں سی بی آئی کے لئے اسپیشل پبلک پراسیکیوٹر مقرر کیا گیا۔
وزارت سیاحت
وزیر سیاحت جناب پرہلاد سنگھ پٹیل کل نئی دہلی میں ریاستی وزرائے صحت کی کانفرنس کا افتتاح کریں گے
نئی دہلی،19 اگست۔ سیاحت وثقافت کے مرکزی وزیرمملکت جناب پرہلاد سنگھ پٹیل،کل نئی دہلی میں منعقد ہونے والی ریاستی وزرائے صحت کی کانفرنس کا افتتاح کریں گے۔وزارت سیاحت، حکومت ہند کے ذریعہ منعقد کی جانے والی اس ایک روزہ کانفرنس میں ریاستوں اور مرکز کے زیر انتظام علاقوں کے وزرائے صحت کے علاوہ سیاحت کے سیکریٹریز اور اعلی عہدہداران شرکت کریں گے اور وہ سیاحت کی ترقی اور فروغ سے متعلق مختلف امور پر باہمی تبادلہ خیالات کریں گے۔
یہ کانفرنس سیاحت کی وزارت ، حکومت ہند کو وزارت کے ذریعہ کئے گئے نئے اقدامات اور آئندہ کے مجوزہ اقدامات کے بارے میں ریاستوں/ مرکز کے زیر انتظام علاقوں کو باخبر کرنے کے لئے ایک موقع فراہم کرے گی،تاکہ ان اقدامات سے متعلق ریاستوں /مرکز کے زیرانتظام علاقوں کی جانب سے تجاویز اور فیڈ بیک حاصل کئے جاسکیں اور ان شعبوں کو اجاگر کیاجاسکے جہاں ریاستوں/ مرکز کے زیرانتظام علاوں کے سرگرم تعاون کی ضرورت ہے۔ اسی طرح اس کانفرنس کا مقصد ریاستوں/ مرکز کے زیرانتظام علاقوں کے ذریعہ سیاحت کو فروغ دینے کے لئے کئے جارہے اقدامات کے بارے میں پتہ لگانا ہے۔
درج ذیل موضوعات سے متعلق ان کی تجاویز اور فیڈ بیک حاصل کرنے کے لئے ریاستوں/ مرکز کے زیرانتظام والے علاقوں کے ساتھ بات چیت کی جائے گی۔
- تمام چیزوں کا احاطہ کرنے والےایک ہی مقام کے حل کو فروغ دینا۔ اس میں ویب پر مبنی ایک ایپلی کیشن کے ذریعہ سیاحت سے متعلق سرگرمیوں سے متعلق معلومات کی فراہمی اور ٹوئٹر ، نیز سیاحوں کے ہیلپ لائن کے ذریعہ شکایات کے ازالے کا ایک میکنیزم شامل ہیں۔
- ریاستوں/ مرکز کے زیرانتظام علاقوں کے ذریعہ ایڈونیچر ٹورزم اور بیڈ ، ناشتہ/ گھر میں قیام کی اسکیم سے متعلق رہنماخطوط کو اپنانا۔
- III. سودیش درشن اور پرشاد اسکیموں کے تحت منظور شدہ پروجیکٹوں کی صورتحال اورسرکاری مالیاتی بندوبست نظام کا نفاذ۔
بعد ازاں کیرالہ اور سکم کی ریاستی حکومتوں کے ذریعہ پرزینٹیشن پیش کئے جائیں گے ۔ اس پرزینٹیشن کے ذریعہ سیاحت کے شعبے میں بہترین طریقہ کار اور ان ریاستوں کے ذریعہ چلائی جارہی سوشل میڈیا مہم کو اجاگر کیا جائے گا۔
-------------------------------
م ن۔م ع۔رض
U- 3768
(Visitor Counter : 56
سماجی انصاف اور تفویض اختیارات کی وزارت
تعلیمی مواد کو ہندوستانی اشاراتی زبان میں منتقل کرنے کیلئے آئی ایس ایل آر ٹی سی اور این سی ای آر ٹی کے درمیان تاریخی مفاہمت نامے پر کل دستخط کیے جائیں گے
سماعت سے محروم بچوں کے لئے مقررہ مواصلاتی فارمیٹ میں یعنی ہندوستانی اشاراتی زبان میں تعلیمی مواد کو قابل رسائی بنانے کیلئے اشاراتی زبان کی تحقیق اور تربیت سے متعلق ہندوستانی مرکز-آئی ایس ایل آر ٹی سی  اور نیشنل کونسل آف ایجوکیشنل ریسرچ اینڈ ٹریننگ -این سی ای آر ٹی  کے درمیان ایک تاریخی مفاہمت نامے پر کل دستخط کیے جائیں گے۔ اس مفاہمت نامے پر سماجی انصاف وتفویض اختیارات کے مرکزی وزیر ڈاکٹر تھاور چند گہلوت اور تعلیم کے مرکزی وزیر جناب رمیش پوکھریال نشنک، معذوروں کو بااختیار بنانے سے متعلق محکمےکی سکریٹری محترمہ شکنتلا ڈولے گیملین،وزارت تعلیم کی سکریٹری  محترمہ انیتا کروال، معذوروں کو بااختیار بنانے سے متعلق محکمے کے جوائنٹ سکریٹری اور آئی ایس ایل آر ٹی سی کے ڈائرکٹر ڈاکٹر پربودھ سیٹھ اور این سی ای آر ٹی کے ڈائرکٹر پروفیسر رشی کیش سیناپتی کی ورچوول موجودگی میں اس مفاہمت نامے پر دستخط کیے جائیں گے۔
اس مفاہمت نامے کے حصے کے طور پر پہلی جماعت سے لیکر بارہویں جماعت تک کے تعلیمی موادوں مثلاً این سی ای آر ٹی نصابی کتابوں، اساتذہ کے ہینڈ بُک اور دیگر معاون تعلیمی موادوں اور وسائل کو ہندی اور انگریزی ذریعہ تعلیم دونوں کے تمام مضامین کو ڈیجیٹل فارمیٹ میں ہندوستانی اشاراتی زبان میں منتقل کیا جائیگا۔
اس مفاہمت نامے پر دستخط ایک تاریخی قدم ہوگا۔ ہندوستانی اشاراتی زبان میں این سی ای آر ٹی کی نصابی کتابوں کی دستیابی اس بات کو یقینی بنائے گی کہ سماج سے محروم طلباء بھی اب ہندوستانی اشاراتی زبان میں تعلیمی مواد تک رسائی حاصل کرسکیں گے۔ سماعت سے محروم طلباء، اساتذہ ، اساتذہ کی تدریس سے وابستہ افراد والدین اور سماعت سے محروم برادری کیلئے یہ بیحد سودمند اور نہایت ضروری وسائل ہوں گے۔ اس کے نتیجے میں ملک بھر میں سماعت سے محروم طلباء کی تعلیم پر وسیع اثرات مرتب ہوں گے۔ اس سے ہندوستانی اشاراتی زبان کے تعلیمی معیار کو یقینی بنایا جاسکے گا جیساکہ قومی تعلیمی پالیسی  2020 میں التزام کیا گیا ہے۔
اشاراتی زبان کی تحقیق اور تربیت سے متعلق ہندوستانی ادارہ  معذوروں کو بااختیار بنانے سے متعلق محکمے کا ایک خود مختار قومی ادارہ ہے۔ یہ ادارہ ہندوستانی اشاراتی زبان کے استعمال کو مقبول عام بنانے کیلئے افرادی قوت تیار کرنے اور ہندوستانی اشاراتی زبان میں تحقیقات سے متعلق کام میں پوری طرح مصروف عمل ہے۔
این سی ای آر ٹی وزارت تعلیم کے تحت ایک خود مختار ادارہ ہے جو اسکولی تعلیم سے متعلق شعبوں میں تحقیق کرکے اور تحقیق کو فروغ دیکر اسکولی تعلیم میں معیار کو بہتر بنانے، مثالی نصابی کتابوں،معاون تعلیمی موادوں، نیوز لیٹرس، جریدوں اور تعلیمی کٹس تیار کرنے اور شائع کرنے کیلئے ذمہ دار ہے۔ علاوہ ازیں یہ ادارہ اختراعی تعلیمی تکنیکوں اور طریقہ کار کو بھی تیار کرتا ہے اور اس کی ترویج واشاعت کرتا ہے۔ یہ ادارہ بنیادی تعلیم کو ہمہ گیر بنانے کے اہداف کو حاصل کرنے کیلئے بھی ایک نوڈل ایجنسی کے طور پر کام کرتا ہے۔
-----------------------
م ن۔م ع۔ ع ن
U NO: 6108
(Visitor Counter : 78
بھارت کا مسابقتی کمیشن
سی سی آئی نے،سینوچیم گروپ کمپنی لمیٹڈ اور چین قومی کیمیکل کاپوریشن لمیٹڈ کے 100فیصد شیئرہولڈنگ کو مکمل طورپر، چین کی سرکاری اثاثوں کی نگرانی اور انتظامیہ  کی پوری ملکیت والی ایک نئی کمپنی کو ،منتقل کرنے کی ،منظوری دے دی ہے
نئی دہلی ،12نومبر: سی سی آئی نے،سینوچیم گروپ کمپنی لمیٹڈ اور چین قومی کیمیکل کاپوریشن لمیٹڈ کے 100فیصد شیئرہولڈنگ کو مکمل طورپر، چین کی سرکاری اثاثوں کی نگرانی اور انتظامیہ  کی ملکیت والی ایک نئی کمپنی کو منتقل کرنے کی منظوری دے دی ہے جوکہ کمپٹیشن قانون 2002کی دفعہ 31کے تحت دی گئی ہے ۔
سینوچیم عالمی پیمانے پر مختلف طرح کے کاروبارمیں مصروف ہے اور اس کاصدردفترچائنا میں ہے ۔ ہندوستان میں سینوچیم ، بالواسطہ اوربلاواسطہ ، اصولی طورپر مندرجہ ذیل کاروبارکررہی ہے  خام تیل کی فروخت ، قدرتی ربراورربرکی مصنوعات، زراعتی کیمیکل سمیت مختلف طرح کے کیمیکل کی فروخت اور ادویہ اور صحت سے متعلق مصنوعات ۔
چیم چائنا عالمی پیمانے پر مختلف طرح کے کاروبارمیں مصروف ہے اور اس کاصدردفترچائنا میں ہے ۔ ہندوستان میں چیم چائنا ، اصولی طورپر مندرجہ ذیل کاروبارکررہی ہے کیمیاوی مصنوعات کی فروخت  ، کارکے ٹائر، بس اورٹرک کے ٹائرکیمیاوی آلات کی فروخت اور شمسی پی وی موڈیولس کی فروخت
نئی ہولڈنگ کمپنی ابھی تک کارپوریٹ کی شکل میں نہیں آئی ہے اور اسی کے مطابق ابھی تک اس کی کوئی کاروباری سرگرمی نہیں ہے ۔
کمیشن کا تفصیلی آرڈر جاری کیا جائے گا۔
ہنر مندی کے فروغ اور صنعت کاری کی وزارت
شنگھائی تعاون تنظیم  کی سربراہ کانفرنس
ایس سی او شراکت دار ملکوں میں ہنر مندی کی تربیت اور کاروباری افراد کی نئی نسل کے ذریعے صلاحیتوں کی تعمیر پر سیمینار
ہنر مندی کے فروغ اور چھوٹے کاروبار کی وزارت  کل حیات ریجنسی میں شنگھائی تعاون تنظیم  کے شراکت دار ملکوں کے درمیان ہنر مندی کی تربیت اور کاروباری افراد کی نئی نسل کی پرورش کر کے صلاحیتوں میں اضافہ کرنے کے مقصد سے ایک سیمینار کا اہتمام کر رہی ہے۔ سیمینار میں، بھارت صحت، تعلیم، ہنر مندی، آئی ٹی وغیرہ کے مختلف شعبوں میں ڈیجیٹل تبدیلی کے بارے میں اپنے بہترین طور طریقوں کو مظاہرہ کیا جائے گا، ان شعبوں پر خصوصی توجہ مرکوز کی جائے گی جنہوں نے وبائی امراض کے دوران عوام کو درپیش فلاحی چیلنجوں کو پورا کرنے میں مدد کی تھی۔
اس کے علاوہ، ایک اجلاس اور ہوگا جس میں ڈیجیٹل تبدیلی اور صنعت اور ہنر مندی پر مبنی تعلیم کے درمیان رابطوں پر روشنی ڈالی جائے گی، تاکہ مختلف شعبوں جیسے صحت، تعلیم، ہنر مندی، آئی ٹی وغیرہ کے زمرے میں کامیابیوں اور سیکھنے کے بارے میں مزید بیداری پیدا کی جا سکے۔ کووڈ وبائی امراض کے دوران عوام کو درپیش فلاحی چیلنجوں سے نمٹنے کے لیے، اس اجلاس میں اس بات پر بھی مذاکرات شروع کیے جائیں گے کہ ایس سی او کے شراکت دار ممالک میں ڈیجیٹل انضمام کے لیے اداروں کو کس طرح منسلک کرنے اور اسٹیک ہولڈرز کو شامل کرنے کی ضرورت ہے۔
اس سے بھارت کو صلاحیت سازی میں بہترین طور طریقوں سے واقف کرانے کا موقع ملے گا اور ایس سی او کے دیگر رکن ممالک کو بھی اسی طرح کے پروگرام شروع کرنے کی ترغیب ملے گی۔ شنگھائی تعاون تنظیم ایک مستقل بین حکومتی بین الاقوامی تنظیم ہے جس کے آٹھ ارکان چین، بھارت، روس، پاکستان، قزاخستان، کرغزستان، تاجکستان اور ازبکستان دوطرفہ تعلقات اور علاقائی سلامتی کو مضبوط بناتے ہیں۔
سیمینار کا فوکس آئی ٹی پلیٹ فارمز، ابھرتے ہوئے چھوٹے کاروباری اداروں کے اقدامات اور رجحانات کے استعمال پر مہارت کی بنیاد پر صلاحیت سازی کے ذریعے خواہشمند کاروباریوں اور چھوٹے کاروباروں کی صلاحیتوں کو مضبوط کرنا بھی ہوگا۔ ایس سی او کا قیام 2001 میں ہوا تھا اور بھارت نے 2017 میں رکن بننے سے پہلے 2005 میں ایک مبصر ملک کے طور پر اس کے ساتھ اپنی وابستگی کا آغاز کیا۔ اس کے ترقیاتی پروگراموں میں ڈیجیٹل ٹیکنالوجیز اور دیگر ایس سی او ارکان کے ساتھ اوپن سورس حل کی پیشکش کی ہے۔
موجودہ عالمی سیاسی گہما گہمی کے درمیان، بھارت مصنوعی ذہانت، کلاؤڈ کمپیوٹنگ، مشین لرننگ، بلاک چین مینجمنٹ، ڈیٹا اینالیٹکس اور روبوٹکس جیسے شعبوں میں مانگ میں اضافہ دیکھ رہا ہے۔ اس نے اعلیٰ درجے کے ادراک اور سماجی-جذباتی مہارتوں کی مانگ میں اضافہ کیا ہے، جس سے کارکنوں کو مناسب ہنر مندی، خود کی صلاحیتوں میں اضافہ کرنے اور دوبارہ ہنر مندی کے موقعوں کے ذریعے اپنی حقیقی صلاحیتوں کو بروئے کار لانے پر آمادہ کیا گیا ہے۔ نتیجے کے طور پر، نئی تعلیم، ہنر مندی، اور کاروباری ماحولیاتی نظام کی تخلیق میں بڑے پیمانے پر ڈیجیٹائزیشن کی کوششیں کی جا رہی ہیں۔ بھارت عالمی سطح پر مسابقتی افرادی قوت کی تعمیر کے لیے بھی عہد بند ہے تاکہ بھارت کو دنیا کا ہنرمندی کا مرکز بنایا جاسکے۔
۔۔۔۔۔۔۔۔۔۔۔
ش ح۔ ا س۔ ت ح۔
U -1883
(Visitor Counter : 75
کابینہ
جناب راجیو گوبا نے نئےکابینہ سیکریٹری کا عہدہ سنبھال لیا ہے
نئی دہلی30؍اگست2019:جناب راجیو گوبا نے جناب پی کے سنہا کے سبکدوش ہونے کے بعد بھارت سرکار میں نئے کابینہ سیکریٹری کا عہدہ سنبھال لیا ہے۔وہ جھارکھنڈ کاڈر کے  کےآئی اے ایس افسر ہیں اور بہت سے اہم عہدوں پر فائز رہ چکے ہیں، مثلاً مرکزی داخلہ سیکریٹری، بھارت سرکار میں شہری ترقیات کی وزارت میں سیکریٹری اور جھارکھنڈ کے چیف سیکریٹری۔انہوں نے بین الاقوامی مالیاتی فنڈ میں بھارت کی نمائندگی بھی کی ہے۔
جناب گوبا اپنے نئے عہدے پر بہت سے قیمتی اور وسیع تجربات کے ساتھ کام کریں گے۔ ان تجربات میں سیکورٹی ، حکمرانی اور مرکزی نیز ریاستی حکومتوں میں مالی عہدے اور بین الاقوامی تنظیموں کے عہدوں سے حاصل تجربات بھی شامل ہیں۔
وہ دفعہ 370 منسوخ کرنے اور جموں و کشمیر کی تنظیم نو کے مرکز کے فیصلے پر عمل درآمد میں اہم رول ادا کرچکے ہیں اور انہیں اس فیصلے پر غلطیوں سے پاک اور صاف ستھرے طریقے پر عمل درآمد کے لئے جانا جاتا ہے۔تفصیلات پر گہری نظر رکھتے ہوئے انہوں نے وزارت داخلہ میں ان اقدامات کی ترتیب اور ان پر عمل درآمد میں رہنمائی کی۔ایک چھوٹی سی اہم ٹیم کے ساتھ انہوں نے انتظامیہ اور سیکورٹی انتظامات کے لئے کام کرتے ہوئے آئینی اور قانونی پہلوؤں کو قطعی شکل دی۔
اس سے پہلے وزارت داخلہ میں ایڈیشنل سیکریٹری کے طورپر انہوں نے ایل ڈبلیو ای سے نمٹنے کے لئے 2015ء میں ایک کثیر جہتی لائحہ عمل تیار کیا اور اس پر عمل درآمدپر رہنمائی کی ، جس کا نتیجہ یہ نکلا کہ ماؤنوازوں کے دائرہ اثر کا پھیلاؤ کافی سکڑ گیا۔
وزیر داخلہ کے علاوہ جناب گوبا نے مرکزی حکومت میں کئی شعبوں میں خدمات انجام دیں، مثلاً شہری ترقیات، دفاع، ماحولیات ،جنگلات اور الیکٹرونکس کے محکمہ نیز اطلاعاتی ٹیکنالوجی۔
جھارکھنڈ کے چیف سیکریٹری کے حیثیت سے جناب گوبا نے حکمرانی اور اقتصادیات میں بڑی اصلاحات کیں، جن میں پیشہ ور افراد کا ذیلی داخلہ، وزارتوں کی ترتیب نو اور ان کا سائز کم کرنا اور مزدوروں کے معاملے میں اصلاحات شامل ہیں۔ان کے عہدے کی مدت کے دوران جھارکھنڈ جو کاروبار میں آسانی کے معاملے میں آخری پوزیشن پر تھا، اوپر چڑھ کر تیسری پوزیشن پر آگیا۔
جناب گوبا نے بین الاقوامی مالی فنڈ کے بورڈ میں چار سال تک بھارت کی نمائندگی کی۔
کامرس اور صنعت کی وزارتہ
اعتماد اور شفافیت کے ساتھ تعمیری تعاون، شنگھائی تعاون تنظیم  کے ممبر ملکوں کی تجارتی صلاحیت کو بروئے کار لانے کے لئے اہم ہے:انوپریہ پٹیل کا بیان
ایس سی او کے ممبران ایک ایسا ایجنڈا تیار کریں اور اس کے لئے جدوجہد کریں جو کہ مساوی ہو ،سب کی شمولیت والا اور ترقی پر مبنی ہو:مرکزی وزیر انوپریہ پٹیل کا بیان
کامرس اور صنعت کی مرکزی وزیر مملکت محترمہ انوپریہ پٹیل نے کہا ہے کہ اعتماد اور شفافیت کے ساتھ تعمیری تعاون، شنگھائی تعاون تنظیم  کے ممبر ملکوں کی تجارتی صلاحیت کو بروئے کار لانے کے لئے اہم ہے۔وہ غیر ملکی معیشت اور غیر ملکی تجارت کے لئے ذمہ دار شنگھائی تعاون تنظیم کی 21 ویں میٹنگ میں اپنے خیالات کا اظہار کررہی تھیں۔وزیر موصوف نے سبھی ایس سی او ممبران کے لئے آپسی فائدے ، متوازن اور یکساں فائدےکے لئے ایس سی او خطے میں دستیاب مواقع کا ذکر کیا ۔انہوں نے تجارت اور کامرس میں ایک متوازن اور یکساں ترقی کے لئے شنگھائی تعاون تنظیم کے ممبر ملکوں کے درمیان موثر تعاون کی ضروت پر زر دیا۔
انہوں نے اجتماعی کوششوں کی اہمیت کو اجاگر کیا تاکہ تجارت میں پھر سے جان ڈالنے والی ترقی کے انجن کے طور پراور معاشی بحالی کو محرک بناکر تقویت پہنچانے والے کے طور پر متوازن اور مساوی معاشی ترقی حاصل کی جاسکے۔انہوں نے اس بات پر بھی زور دیا کہ اعتماد اور شفافیت عالمی تجارت کی پائیداری کا تعین کرتی ہیں اور کثیر الجہتی تجارتی نظام کے بنیادی اصولوں اور مقاصد کا تحفظ کرتی ہے۔
انہوں نے کووڈ-19 جیسی کسی بھی عالمی وبا سے نمٹنے کے لئے سستے داموں پر دواؤں تھیراپیٹکس ،ویکسین کے ساتھ ساتھ حفظان صحت تک آسانی سے رسائی کو بڑھانے کے لئے کام کرنے کی ضرورت پر زور دیا تاکہ غریب سے غریب انسان کی زندگی ذریعہ معاش، خوراک اور تغذیہ کی فراہمی کا تحفظ کیا جاسکے۔
انسان کے لئے خوشحالی لانے کی خاطر وزیر مملکت نے تکنیکی ترقی وسائل کے زیادہ سے زیادہ استعمال ،ماحولیات کے تحفظ ،وسائل کی پائیدار اور ٹھوس تقسیم سے متعلق بہترین طورطریقے مشترک کرنے کی ضرورت پر بھی زور دیا تاکہ موجودہ اور مستقبل کی نسل کے پاس ایک پر مسرت اورخوشگوار زندگی گزارنے اور اس ماحول میں جینے کے لئے کافی مناسب وسیلہ موجود ہو۔ ماحولیات کے امور پر وزیر مملکت نے اس بات کا اظہار کیا کہ عالمی فورم میں کلائمیٹ ایجنڈے کو ایسے اقدامات کومتعارف کرانے کے لئے استعمال نہیں کرنا چاہئے جس سے تجار ت اور سرمایہ کاری کے سلسلے میں تعاون محدود ہو کر رہ جائے۔
وزیر مملکت نے اس بات کو بھی اجاگر کیا کہ ترقی یافتہ اور ترقی پذیر ملکوں کے درمیان ڈیجیٹل ٹیکنالوجیوں کے معاملے میں کافی خلیج پائی جاتی ہے جسے ڈیجیٹل صلاحیتوں میں اضافہ کرکے کم کیا جانے کی ضرورت ہے۔
محترمہ انوپریہ پٹیل نے شنگھائی تعاون تنظیم کے حالیہ اقدام کی تعریف کی جہاں وارانسی کے شہر کو 2022-23 کی مدت کے لئے پہلا ایس سی او سیاحت اور ثقافت کی راجدھانی کے طور پر نامزد کیا گیا ہے۔ انہوں نے اس امید کا اظہار کیا کہ اس سے سیاحت کو فروغ دینے میں مدد ملے گی اور عوام سے عوام کے درمیان رابطوں میں اضافہ ہوگا اور تجارت اور معاشی تعاون کو تقویت ملے گی۔
اپنی اختتامی تقریر میں مرکزی وزیر مملکت نے اس بات پر زور دیا کہ شنگھائی تعاون تنظیم کے ارکان کو چاہئے کہ وہ ایک ایسا ایجنڈہ تیار کریں اور اس کےلئے جدوجہد کے ساتھ ساتھ اس پر کام کریں جو مساوی ہو سب کی شمولیت والا ہو اور ترقی پر مبنی ہو۔
ورچوئل میٹنگ میں ایس سی او سکریٹریٹ کے نمائندے اور چین، قزاقستان،کرغستان ، پاکستان ،روس ،تاجکستان اور ازبیکستان کے وفود کے سربراہوں نے شرکت کی۔
آئی ایف ایس سی اتھارٹی
جی آئی ایف ٹی آئی ایف ایس سی میں فن ٹیک ایکوسسٹم کو مضبوط بنانے کیلئے آئی ایف ایس سی اے نے جی وی ایف ایل لمیٹیڈ کے ساتھ مفاہمتی قرار داد پر دستخط کیے
جی آئی ایف ٹی آئی ایف ایس سی میں فن ٹیک ایکوسسٹم کوتعاون دینے اور اسے مضبوط بنانے کیلئے انٹرنیشنل فائنانشیل سروسز سینٹرس اتھارٹی  نے آج گفٹ سٹی میں واقع آئی ایف ایس سی اے کے دفتر میں جی وی ایف ایل لمیٹیڈ کے ساتھ مفاہمتی قرار داد پر دستخط کیے۔
مفاہمتی قرار داد کے تحت دونوں اداروں کے درمیان معلومات کے تبادلے میں تعاون اور سمیناروں، ویبیناروں، کانفرنسوں وغیرہ کے ذریعے جی آئی ایف ٹی آئی ایف ایس سی میں فن ٹیک کی ترقی کیلئے مختلف قدم اٹھانے پر توجہ دی گئی ہے۔ معاہدے کے تحت گفٹ آئی ایف ایس سی اور آئی ایف ایس سی اے کے ریگولیٹری سینڈ باکس کے اداروں کے کام میں تیزی لانے والے فن ٹیک کی مدد، رہنمائی، صلاح اور دیگر تعاون کو بھی شامل کیا گیا ہے۔ سب سے اہم یہ ہے کہ مفاہمتی قرار داد سے گفٹ آئی ایف ایس سی میں سرمایہ کاری کو فروغ دینے میں تیزی بھی آئے گی۔
آئی ایف ایس سی اے ایک مربوط ریگولیٹری ادارہ ہے، جو بھارت میں قائم آئی ایف ایس سی میں مالی پروڈکٹس، مالی خدمات اور مالی اداروں کے ریگولیشن اور فروغ کیلئے ذمہ دار ہے۔ آئی ایف ایس سی اے مالی ٹیکنالوجیز  کو فروغ دیتی ہے اور بینکنگ، بیمہ ، شیئر اور فنڈ کے بندوبست وغیرہ شعبوں میں مالی خدمات فراہم کرتی ہے۔ ساتھ ہی گفٹ آئی ایف ایس سی میں عالمی سطح کے فن ٹیک ہب کے قیام کو فروغ دیتی ہے، جو دنیا کے دیگر آئی ایف سیز کے ہم پلّہ آسکیں۔
جی وی ایف ایل لمیٹیڈ بھارت میں وینچر کیپٹل میں پیش پیش ہے ۔ جی وی ایف ایل کو 1990 میں عالمی بینک اور گجرات حکومت نے پروموٹ کیا تھا۔ اس کا مینجمنٹ ایک آٹونومس بورڈ کرتا ہے ۔ یہ وینچر فائنانس کمپنی ہے اور گجرات کے احمد آباد میں واقع ہے۔ کمپنی کا اصل مقصد کئی سیکٹروں کے وینچر کیپٹل ایکوسسٹم کو سہارا دینا ہے، جس میں فن ٹیک بھی شامل ہے۔ کمپنی اختراعی خیالات کے ساتھ انٹرپرینیور س کو مالی مدد دیتی ہے اور ان کی حوصلہ افزائی کرتی ہے۔
اپنے مضبوط ایکوسسٹم اور مالی اداروں کے ملکی اور بین الاقوامی نیٹ ورک کی بنیاد پر گفٹ –آئی ایف ایس سی، فن ٹیک کمپنیوں کی مدد کرنے کا اہل ہے۔ آئی ایف ایس سی بھی بھارت میں ایک الگ مالی ادارہ ہونے کے ناطے انوکھا فائدہ فراہم کرتا ہے۔ اس میں کرنسی کو بدلنے پر کوئی پابندی نہیں ہے اور بینکنگ ، پونجی بازار ، انشورنس اور فنڈ کے بندوبست کیلئے مربوط ریگولیٹر فراہم کرتا ہے، جس کی وجہ سے اختراعی خیالات یا سولوشن والی فن ٹیک فرموں کو فائدہ ہوتا ہے۔ اس کےتحت کاروبار کی آسانی کے تعلق سے مربوط ریگولیٹر کے ذریعے بینکنگ، سرمایہ یا بیمہ سیکٹر کو فروغ ملتا ہے۔
۔۔۔۔۔۔۔۔۔۔۔
ش ح۔ ف ا۔ ع ن۔
U-4018
(Visitor Counter : 92
ریلوے کی وزارت
آر پی ایف / آر پی ایس ایف اہلکاروں کو ممتاز اور قابل تعریف خدمات کے لئے صدر جمہوریہ کا پولیس میڈل تفویض
پرنسپل چیف سکیورٹی کمشنر ،شمال مشرقی ریلوے کو ممتاز خدمات کے لئے صدر جمہوریہ کا پولیس میڈل  عطا کیا گیا
یوم جمہوریہ 2022 کے موقع پر عزت مآب بھارت کے صدر جمہوریہ نے مندرجہ ذیل آر پی ایف / آر پی ایس ایف اہلکاروں کو ممتاز خدمات کے لئے صدر جمہوریہ کا پولیس میڈل  اور قابل تعریف خدمات کے لئے پولیس میڈل  عطا کئے۔
ممتاز خدمات کے لئے صدر جمہوریہ کا پولیس میڈل :
1-جناب اتل کمار سریواستو، پرنسپل چیف سکیورٹی کمشنر، این ای ریلوے۔
قابل تعریف خدمات کے لئے پولیس :
- جناب اجے کمار شرما، اسسٹنٹ کمانڈنٹ، 6 بی این آر پی ایس ایف۔
- جناب سنجے سریش جوشی ، اسسٹنٹ سکیورٹی کمشنر ، جنوب مشرقی ریلوے۔
- جناب جاوید موکاشی ، انسپکٹر ، جنوب مغربی ریلوے۔
- جناب سرون کمار ، انسپکٹر ، شمالی ریلوے۔
- جناب سروج کمار دوبے، انسپکٹر ، جے جے آر پی ایف اکیڈمی، لکھنؤ۔
- جناب نرسمہا اودگو، انسپکٹر ، جنوب وسطی ریلوے۔
- جناب پربیر کمار داس، انسپکٹر ، مشرقی ریلوے۔
- جناب سکھونت سنگھ، سب – انسپکٹر، جے جے آر ، آر پی ایف اکیڈمی، لکھنو۔
- جناب اوم پرکاش ڈاگر، سب- انسپکٹر، مغربی ریلوے۔
- جناب کے ایم سنیل کمار، سب- انسپکٹر، جنوبی ریلوے۔
- جناب سپریا ٹھاکر، سب- انسپکٹر، مشرقی ریلوے۔
- جناب مستان ولی شیخ، اسسٹنٹ سب- انسپکٹر، جنوب وسطی ریلوے۔
- جناب آدتیہ پرکاش سنگھ، اسسٹنٹ سب- انسپکٹر، شمال مشرقی ریلوے۔
- جناب کنال کر پرکایسٹ، ہیڈ کانسٹبل ، مشرقی ریلوے۔
- جناب کیلاش چندر جوشی، کُک / شمالی ریلوے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-717
(Visitor Counter : 178